Kryesia e delegacionit turk që vepron në kuadër të Misionit të Forcave Paqeruajtëse të Kosovës (KFOR), në bashkëpunim me Organizatën "Kujdesi për Jetimët e Kosovës" kanë bërë shpërndarjen e çantave me mjete shkollore për fëmijët jetim të komunës së Skenderajt, shkruan Kosova Post.
Në këtë ngjarje morën pjesë ushtarë të KFOR-it Turk nga baza ushtarake në Prizren, Drejtoresha per zhvillim ekonomik nga Komuna e Skenderajt znj. Sanije Hoxha, përfaqësuese nga Organizata "Kujdesi per Jetimët e Kosovës znj. Esra Hashani si dhe drejtori i shkollës fillore të fshatit Rezallë z.Ismet Malaj.
Fillimi i vitit të ri shkollor në Kosovë, i cili planifikohej të niste më 1 shtator, këtë vit ka filluar me 14 shtator për shkak të koronavirusit.